**Overwatch** oli Blizzard Entertainmentin kehittämä ja julkaisema maksullinen (ostettava) monen pelaajan ensimmäisen persoonan ammuntapeli. Peli julkistettiin vuoden 2014 marraskuussa BlizzCon-nimisessä tapahtumassa, ja sen suljettu betatestaus aloitettiin syksyllä 2015. *Overwatch* julkaistiin PlayStation 4:lle, Windowsille ja Xbox Onelle 24. toukokuuta 2016. Peli julkaistiin Pohjois-Amerikassa ja Euroopassa myös Nintendo Switchille 15. lokakuuta 2019.

Marraskuussa 2019 paljastettiin, että pelille on tulossa jatko-osa, *Overwatch 2*, joka sisältää kaikki vanhat mutta myös uusia hahmoja, karttoja ja PvP-pelimuotoja, lisäten peliin myös PvE-pelimuotoja. Peli jakaa saman moninpeliympäristön kuin *Overwatch*, mahdollistaen molempien pelien pelaajille pelaamiseen toisiaan vastaan. Alkuperäisen *Overwatchin* 32. ja viimeisen hahmon, Echon, julkaisutilaisuudessa Jeff Kaplan kertoi kehittäjätiimin keskittyvän seuraavaksi *Overwatch 2*:n rakentamiseen. Blizzard ilmoitti sulkeavansa pelin palvelimet 2. lokakuuta 2022, 27 tuntia ennen kuin *Overwatch 2* varhaisjulkaistiin 4. lokakuuta.

Pelaaminen
----------

Kuvankaappaus pelistä Tracer-hahmon näkökulmasta.Widowmakerin Cosplay-hahmo Lontoon Comic-Conissa 2016.
### Pelimuodot

*Overwatch* sisältää *Practice*-, *Quick Play*-, *Arcade*-, ja *Competitive*-pelimuodot satunnaisille ja ammattipelaajille.

Pelissä on 15+ karttaa, jotka sisältävät erilaisia tehtäviä:

* Assault (*Capture*, suom. *valtaus*), jossa joukkueen on ensin vallattava kohde A ja sen jälkeen kohde B toisen joukkueen puolustaessa niitä.
* Escort (*Payload*, suom. *saatto*), joukkueen tehtävä on saattaa esine määrättyyn kohteeseen tai estää vihollisjoukkuetta tekemästä sitä.
* Capture the flag (suom. *lipunryöstö*), Joukkueen pitää yrittää saada toisen joukkueen lippu ja viedä se takaisin oman lippunsa luo 3 kertaa.
* Control (suom. *hallinta*), jossa joukkueen tarkoitus on pitää tiettyä aluetta hallussa kunnes aika loppuu.
* Capture & Escort (suom. *Nappaa ja kuljeta*) Joukkueen pitää ensin vallata tietty alue avatakseen payloadin ja kuljettaa sitä toisen joukkueen estäessä.

*Quick Play*- ja *Competitive*-pelit pelataan kahden kuusihenkisen joukkueen kesken. *Arcade* sisältää useita muuttuvia pelimuotoja, esim. 1v1 Mystery Duel, 3v3 Elimination- tai Mystery Heroes ja Capture the Flag -säännöillä.

Custom peleissä pelaajat voivat myös luoda ja liittyä toisten peleihin heidän valitsimillaan säännöillä. 

Pelissä on myös tapahtumia jotka kestävät noin 3 viikkoa. Kaikissa tapahtumissa tulee uusia asusteita hahmoille ja uusia pelimuotoja jotka pysyvät kyseisen tapahtuman ajan. Tapahtumat ovat nimeltään Winter Wonderland (talviteema), Summer Games (kesäteema), the Year of the Rooster (kiinalainen uusivuosi), Halloween Terror (Halloween-teema), Retribution (pelin sisäisen "tarinan" tapahtuma) ja Anniversary (pelin jokavuotinen juhlatapahtuma).

Kilpapelaajille Activision Blizzard ylläpitää eSports-liigaa nimeltä Overwatch League.

### Pelihahmot

Pelissä on 32 erilaista hahmoa, joilla jokaisella on oma erikoistaito ja *ultimate*-kyky.
Hahmot lajitellaan kolmeen ryhmään:

* Damage (suom. *vahingon tuottaja*): Ashe (ja B.O.B.), Bastion, Cassidy (ennen McCree), Doomfist, Echo, Genji, Hanzo, Junkrat, Mei, Pharah, Reaper, Soldier: 76, Sombra, Symmetra, Torbjörn, Tracer ja Widowmaker
* Tank (suom. *tankki*): D.Va, Orisa, Reinhardt, Roadhog, Sigma, Winston, Wrecking Ball ja Zarya
* Support (suom. *tuki*): Ana, Baptiste, Brigitte, Lúcio, Mercy, Moira ja Zenyatta

Pelaaja valitsee hahmonsa kentän alussa ja voi vaihtaa sitä halutessaan kamppailun aikana tukikohdassa (Arcade-peleissä tämä voi olla estetty).

Pelin hahmoilla on omat tarinansa ja he tulevat eri puolilta maailmaa.

|  |  |  |
| --- | --- | --- |
| * Alankomaat – Sigma
* Australia – Junkrat ja Roadhog
* Brasilia – Lúcio
* Egypti – Ana ja Pharah
* Etelä-Korea – D.Va
* Haiti – Baptiste
* Horizon Lunar Colony – Winston ja Wrecking Ball
* Intia – Symmetra
 | * Irlanti – Moira
* Iso-Britannia – Tracer
* Japani – Genji ja Hanzo
* Kiina – Mei
* Meksiko – Sombra
* Nigeria – Doomfist
* Numbani – Orisa
* Ranska – Widowmaker
 | * Ruotsi – Brigitte ja Torbjörn
* Saksa – Reinhardt
* Sveitsi – Mercy
* Venäjä – Zarya
* Yhdysvallat – Ashe, Cassidy, Reaper ja Soldier: 76
* Ei kansalaisuutta – Bastion, Echo ja Zenyatta
 |

### Tasot

*Overwatchissa* on monta erilaista tasomääritystä:

* *Experience* (*xp*), pelaaja saa kokemuspisteitä jokaisesta pelistä toimintansa mukaan. Uudelle tasolle pääsemällä pelaajalle annetaan ilmainen *Loot box*, joka sisältää kosmeettisia asusteita eri pelihahmoille tai pelin sisäistä valuuttaa.

Pelaajan avatarin ympärillä oleva kaulus määräytyy tämän tason mukaan:

\* 1-600 pronssinvärinen
\* 601-1200 hopeanvärinen
\* 1201-1800 kullanvärinen
\* 1801-2400+ platinan ja kullanvärinen
* *Skill rating*, tarkoittaa pelaajan taitotasoa. Quick Playssä käytetään piilotettua taitotasoa, jolla pelaajia ohjataan samantasoisten pelaajien kanssa yhteen. Competitivessa pelaajat jaetaan heidän taitojensa perusteella eri luokkiin:

Bronze (taitotaso: 1-1499)
Silver (taitotaso: 1500-1999)
Gold (taitotaso: 2000-2499)
Platinum (taitotaso: 2500-2999)
Diamond (taitotaso: 3000-3499)
Master (taitotaso: 3500-4000)
Grandmaster (taitotaso: 4000-5000)
Top 500 (500 taitotasoltaan parasta)
* *Competitive points* on Competitivessa saatava pelinsisäinen valuutta, jolla voi ostaa kultaisia aseita (kosmeettisia; eivät ole voimakkaampia kuin tavalliset aseet) kaikille pelin hahmoille. Voitetusta pelistä saa 10 pistettä ja tasapelistä kolme pistettä.

### Elektroninen urheilu

Peliä pelataan myös kilpailullisesti elektronisen urheilun tapahtumissa. Suomen elektronisen urheilun liitto on julkaissut pelin turnaussäännöt suomeksi ja englanniksi.

Suomen *Overwatch*-maajoukkue selvitti tiensä vuonna 2018 marraskuussa pelattavaan maailmanmestaruusfinaaliin.

#### Overwatch League

*Pääartikkeli: Overwatch League*
Blizzardin järjestämän ammattilaissarja Overwatch Leaguen (OWL) ensimmäinen kausi järjestettiin vuonna 2018. Ensimmäisen kauden mestaruudesta kilpaili 12 joukkuetta. Kaudella jaettu rahapotti oli yhteensä 3,5 miljoonaa dollaria, josta pudotuspelin voittajajoukkue London Spitfire sai miljoona dollaria. Seuraavalla kaudella joukkuemäärää nostettiin 20:een.

Taustatarina
------------

**Varoitus:  Seuraava kirjoitus paljastaa yksityiskohtia juonesta.**
Peli sijoittuu tulevaisuuteen, jossa ihmiset ovat kehittäneet tekoälyn omaavia robotteja, joita kutsutaan "omniceiksi". Joillekin omniceille myönnettiin samanlaiset oikeudet kuin ihmisille, mutta kun "omnium"-tehtaat automatisoitiin, osa uusista omniceista alkoi käyttäytyä vihamielisesti ihmisiä kohtaan. "Omnic-kriisin" pysäyttämiseksi Yhdistyneet kansakunnat perusti järjestön nimeltä Overwatch taistelemaan vihamielisiä omniceja vastaan.

Järjestön johtajiksi nousivat kaksi veteraania nimeltä Jack Morrison ja Gabriel Reyes. Overwatch keräsi monia muitakin veteraaneja ja lahjakkaita taistelijoita riveihinsä ja pysäytti omnic-kriisin. Kriisin jälkeen Overwatch jatkoi toimintaansa kansainvälisenä rauhanturvajärjestönä, jolloin Morrisonista tehtiin sen kenttäkomentaja ja Reyes sai tehtäväkseen johtaa salaisia black ops -operaatioita toteuttavaa Blackwatch-ryhmää. Reyes kadehti Morrisonin menestystä ja jahdatessaan maailmanlaajuisen terroristijärjestö Talonin jäseniä, hän alkoikin vastoin Morrisonin käskyjä salamurhata näitä ja toteuttaa myös uhkailuja ja kidutuksia. Tämän seurauksena maailma sai tietää Blackwatchin olemassaolosta, minkä jälkeen useat kansalaiset ja hallitukset alkoivat syyttää Overwatchia korruptiosta ja epäkunnioituksesta valtioiden suvereeniutta kohtaan. YK aikoi käynnistää laajamittaisen ja salaisen Overwatchiin kohdistuvan tutkinnan. Sitä ennen Morrison ehti toteuttaa yhden pelastusoperaation Lontoossa vastoin Britannian pääministerin tahtoa ja osa Blackwatchin jäsenistä nousi Reyesin johdolla täysiveriseen kapinaan muuta Overwatchia vastaan, hyökäten Sveitsissä sijaitsevaan Overwatchin laitokseen. Taistelu päättyi, kun räjähdys tuhosi laitoksen ja sekä Morrisonin että Reyesin oletettiin kuolleen. YK määräsi lopulta Overwatchin lakkautettavaksi ja sääti Petras-lain, joka julisti laittomaksi kaikenlaisen Overwatchin operaatioita muistuttavan toiminnan.

Seuraavien vuosien aikana yhtiöt ja terroristit alkoivat levittää korruptiotaan ympäri maailmaa ja ihmisten ja omnicien väliset konfliktit alkoivat jälleen lisääntyä, uhaten aloittaa "toisen omnic-kriisin". Rauhan palauttamiseksi Overwatchiin aiemmin kuulunut älykäs gorilla nimeltä Winston lähettää Petras-laista huolimatta muille entisille agenteille kutsun kokoontua takaisin yhteen ja saa heti vastauksen entiseltä kadetti Lena Oxtonilta alias "Traceriltä". Eri puolilta maailmaa alkaa entisten ja nykyisten Overwatchin agenttien sekä Talonin terroristien lisäksi myös toimia uusia nuoria kansallissankareita, yhtiöille työskenteleviä erikoisagentteja ja muita seikkailijoita. Lisäksi paljastuu, että Morrison ja Reyes ovat yhä elossa. Morrison toimi nykyään omankädenoikeuden edustajana koodinimellä "Soldier: 76", keräten Overwatchille kuuluvaa teknologiaa ja yrittäen selvittää todellisen syyn järjestön lakkauttamiseen. Reyes puolestaan oli liittynyt Talonin sisäiseen neuvostoon naamioituna terroristina koodinimellä "Reaper".

**Juonipaljastukset päättyvät tähän.**

Ääninäyttelijät
---------------

### Pelattavat hahmot

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Cara Theobold  | … |  Tracer
  |
|  Keith Ferguson  | … |  Reaper
  |
|  Chloé Hollings  | … |  Widowmaker
  |
|  Jen Cohn  | … |  Pharah
  |
|  Darin de Paul  | … |  Reinhardt
  |
|  Lucie Pohl  | … |  Mercy
  |
|  Keith Silverstein  | … |  Torbjörn
  |
|  Paul Nakauchi  | … |  Hanzo
  |
|  Crispin Freeman  | … |  Winston
  |
|  Feodor Chin  | … |  Zenyatta
  |
|  Chris Metzen  | … |  Bastion (ääniefektit)
  |
|  Anjali Bhimani  | … |  Symmetra
  |
|  Dolya Gavanski  | … |  Zarya
  |
|  Matthew Mercer  | … |  Cassidy
  |
|  Fred Tatasciore  | … |  Soldier: 76
  |
|  Jonny Cruz  | … |  Lúcio
  |
|  Josh Petersdorf  | … |  Roadhog
  |

 | 

|  |  |  |
| --- | --- | --- |
|  Chris Parson  | … |  Junkrat
  |
|  Charlet Chung  | … |  D.Va
  |
|  Elise Zhang  | … |  Mei
  |
|  Gaku Space  | … |  Genji
  |
|  Aysha Selim  | … |  Ana
  |
|  Carolina Ravassa  | … |  Sombra
  |
|  Cherrelle Skeete  | … |  Orisa
  |
|  Sahr Ngaujah  | … |  Doomfist
  |
|  Genevieve O’Reilly  | … |  Moira
  |
|  Matilda Smedius  | … |  Brigitte
  |
|  Dee Bradley Baker  | … |  Hammond (ääniefektit)
  |
|  Jonathan Lipow  | … |  Wrecking Ball
  |
|  Jennifer Hale  | … |  Ashe
  |
|  Benz Antoine  | … |  Baptiste
  |
|  Boris Hiestand  | … |  Sigma
  |
|  Jeannie Bolet  | … |  Echo
  |

 |

### Muut hahmot

|  |  |  |
| --- | --- | --- |
|  Evelyn Duah  | … |  Athena
  |
|  Travis Willingham  | … |  HAL-Fred Glitchbot
  |

Vastaanotto
-----------

Metacritic-kerääjäsivustolla pelin Windows-versiolla on 91/100 pistettä.

### Palkinnot

British Academy Games Awards
* Multiplayer

DICE Awards
* Vuoden peli (Game of the Year)
* Vuoden toimintapeli (Action Game of the Year)
* Outstanding Game Design

The Game Awards
* Game of the Year
* Best Multiplayer
* ESports Game of the Year

Golden Joystick Awards
* Best Original Game
* Best Multiplayer Game
* Best Gaming Moment
* Competitive Game of the Year
* PC Game of the Year

Myynti
------

Peli ylitti 30 miljoonan rekisteröityneen pelaajan määrän huhtikuussa 2017.  Vuonna 2018 peli on ylittänyt 40 miljoonaan pelaajan rajan.

Peli on Blizzardin kahdeksas miljardin dollarin myyntiin yltänyt peli.

Muussa mediassa
---------------

Blizzard Entertainment on julkaissut useita tietokoneanimaatiolla luotuja trailereita ja hahmoesittelyjä, joissa kerrotaan enemmän Overwatch-pelin taustatarinaa ja hahmohistoriaa.

Blizzard oli kehittämässä Overwatch-pelin maailmaan sijoittuvaa sarjakuvaromaania, mutta kertoi hautaavansa projektin marraskuussa 2016.

Lähteet
-------

1. ↑  Brett Molina: Blizzard unveils team-based shooter 'Overwatch' *usatoday.com*.  7.11.2014. Viitattu 21.12.2016. (englanniksi)
2. ↑  Rory Young: Overwatch Release Date & Open Beta Tests Announced *gamerant.com*.  2016. Viitattu 21.12.2016. (englanniksi)
3. ↑  Saed, Sharif: Nintendo announces Overwatch is officially coming to Switch *VG247*.  4.9.2019. Viitattu 24.3.2020. (englanniksi)
4. ↑  Walker, Alex: Convincing Blizzard To Merge Overwatch 1 And 2 Was 'Very Challenging' *Kotaku*.  5.11.2019. Viitattu 24.3.2020. (englanniksi)
5. ↑  Chalk, Andy: Overwatch 2 announced: New heroes, co-op story missions, and more *PC Gamer*.  1.11.2019. Viitattu 24.3.2020. (englanniksi)
6. ↑  Domanico, Michael: Blizzard Announces Overwatch 2 at BlizzCon *IGN*.  1.11.2019. Viitattu 24.3.2020. (englanniksi)
7. ↑  Meet Echo, Overwatch’s new hero with ‘the most game-changing’ powers yet *Polygon*.  19.3.2020. Viitattu 8.6.2020. (englanniksi)
8. ↑
9. ↑  Matt Peckham: ‘Overwatch’ Wants To Appeal To Every Kind of Gamer *time.com*.  23.5.2016. Viitattu 21.12.2016. (englanniksi)
10. ↑  Roles *Curse*.  2017. overwatch.gamepedia.com. Viitattu 21.3.2017. (englanniksi)
11. ↑  The weekend in eSports: Overwatch championships and League Of Legends knockouts *metro.co.uk*. Viitattu 20.5.2017.
12. ↑  Turnaussäännöt – Overwatch  3.8.2018. Suomen elektronisen urheilun liitto.  Arkistoitu 17.8.2018. Viitattu 27.8.2018.
13. ↑  Kommentti: Tässä lajissa me olemme maailman huipulla – Suomi on e-urheilun todellinen suurmaa  26.8.2018. Yle. Viitattu 27.8.2018.
14. 1 2  OVERWATCH PC *metacritic.com*. Viitattu 20.5.2017.
15. ↑  Mike Mahardy: Overwatch Review  25.5.2016. GameSpot. Viitattu 27.8.2018.
16. ↑  Vince Ingenito: Overwatch Review  27.5.2016. IGN. Viitattu 27.8.2018.
17. ↑  Alex Hern: Overwatch review: Fast, fun and a joy throughout  27.5.2016. The Guardian. Viitattu 27.8.2018.
18. ↑  Overwatch passes 30 million player milestone, just getting silly now *pcgamesn.com*. Viitattu 20.5.2017.
19. ↑  Overwatch surpasses 30 million players Polygon. Viitattu 20.5.2017.
20. ↑  Bo Moore: Overwatch has more than 40 million players  15.5.2018. PC Gamer. Viitattu 27.8.2018.
21. ↑  ‘Overwatch’ Sales Reach One Billion Dollars in Just Under a Year *heavy.com*. Viitattu 20.5.2017.
22. ↑  Kirk McKeand: Breaking the lore - How Overwatch weaves compelling stories into a multiplayer shooter *telegraph.co.uk*.  24.5.2016. Viitattu 21.12.2016. (englanniksi)
23. ↑  Michael McWhertor: Blizzard cancels Overwatch graphic novel *polygon.com*.  18.5.2016. Viitattu 21.12.2016. (englanniksi)

Aiheesta muualla
----------------

* *Overwatch* Internet Movie Databasessa. (englanniksi)
* *Overwatch* MobyGamesissa (englanniksi)
* Pelin virallinen sivusto (englanniksi)